《莞香答和曹秋岳方伯》
明代·张穆

海人种奇树，春远未知年。马齿方如贝，龙涎不重烟。

丛根结瘴雾，积气含霜天。自是山中味，何来玉案前。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。